Diari Oficial de la Generalitat Valenciana


Sumari del DOGV 8614, del 16-08-2019 (2019/6567)

Notificació de la sentència dictada en el procediment ordinari número 272/2017.
-------------------------------------------------------------------------------

### Dades del document

Número de DOGV
:   8614

Data del DOGV
:   16-08-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/6567


Organisme emissor
:   Jutjat de Primera Instància Número 10 de València

Tipus de document
:   Edicte

Notificació de la sentència dictada en el procediment ordinari número 272/2017. [2019/6567]  
De: Bankia, SA.   
Procurador: Antonio Barbero Giménez.   
Contra: José Luis Lafont Estela, Desamparados Lafont Estela i Joan Miquel Lafont Estela.  
Procuradora: M.ª Desamparados García Ballester.  
  
En aquest procediment de judici ordinari 272/2017 seguit a instàncies de Bankia, SA, contra José Luis Lafont Estela, Desamparados Lafont Estela i Joan Miquel Lafont Estela s'ha dictat sentència, l'encapçalament i part dispositiva de la qual és del tenor següent:  
  
«Sentència número 185/2019  
  
València, 14 de juny de 2019  
  
Juan Carlos Artero Mora, magistrat titular del Jutjat de Primera Instància número 10 de València, he vist aquestes actuacions de judici ordinari, seguides en aquest jutjat amb el número 272/2017, promogudes per Bankia, SA, representada pel procurador Antonio Barbero Giménez i defensada pel lletrat Rafael Martí Maiques, contra Desamparados Lafont Estela, representada per la procuradora Amparo García Ballester i defensada per la lletrada Esperanza Aguado Buchón, i contra José Luis Lafont Estela i Joan Miquel Lafont Estela, declarats en rebel·lia, sobre venciment anticipat de contracte de préstec.  
  
Dispositiva  
1r) Estime parcialment la demanda interposada per Bankia, SA, contra Desamparados Lafont Estela, José Luis Lafont Estela i Joan Miquel Lafont Estela, declare la pèrdua del termini concedit als deutors en el préstec hipotecari objecte de la demanda i el dret de l'actora a reclamar de forma anticipada la totalitat del capital que reste per retornar-se més l'interés remuneratori pactat, amb declaració de nul·litat de l'estipulació sisena d'aquest contracte, relativa a interessos de demora.  
  
2n) Cada part abonarà les costes causades a la seua instància i les comunes a mitges.  
Notifiqueu aquesta resolució a les parts i feu-los saber que no és ferma i que en contra es pot interposar recurs d'apel·lació en el termini de 20 dies des de la seua notificació i es presentarà davant d'aquest jutjat un escrit en el qual s'exposaran les al·legacions en què es base la impugnació, a més de citar la resolució apel·lada i els pronunciaments que impugna (art. 458 de la Llei d'enjudiciament civil, modificat per llei 37/2011, d'11 d'octubre).  
El recurs no s'admetrà si en presentar-lo la part no acredita haver-ho consignat en l'entitat Banco Santander i en el «compte de depòsits i consignacions» obert a nom d'aquest jutjat, amb referència a aquest procediment, la quantitat de cinquanta (50) euros en concepte de depòsit per a recórrer, conforme a la disposició addicional quinzena de la Llei orgànica del poder judicial (introduïda per LO 1/2009, de 3 de novembre).  
Expediu testimoniatge d'aquesta resolució pel lletrat de l'Administració de justícia, el qual s'unirà a les actuacions corresponents i porteu-ne l'original al llibre de sentència d'aquest jutjat.  
Així, aquesta és la meua sentència, que pronuncie, mane i signe.»  
Atés que el demandat, Joan Miquel Lafont Estela, es troba en parador ignorat, s'expedeix aquest edicte perquè li servisca de notificació de forma deguda.  
  
València, 14 de juny de 2019.- El lletrat de l'Administració de justícia: José Ramón González Ordóñez.